# data[].attributes.headline
 5. Ο Προκρούστης

# data[].attributes.subject
 5. Ο Προκρούστης

# data[].attributes.body
Λίγο πριν φτάσει στην Αθήνα, ο Θησέας συνάντησε το ληστή Προκρούστη, που ήταν γιος του Ποσειδώνα. Ο Προκρούστης έλεγε στους περαστικούς ότι μπορούσαν να ξαπλώσουν για λίγο στο κρεβάτι που είχε να ξεκουραστούν από το μακρινό ταξίδι τους. Τους ψηλούς τους έβαζε να ξαπλώσουν σε ένα μικρό κρεβάτι, ενώ τους κοντούς σε ένα μεγάλο. Κι ενώ οι άνθρωποι ξάπλωναν και ξεκουράζονταν, ο Προκρούστης τους έδενε να μην μπορούν να κουνηθούν. Ύστερα, αν ήταν ψηλός αυτός που ξάπλωνε, έκοβε ότι ήταν έξω από το κρεβάτι, δηλαδή τα πόδια και το κεφάλι. Αν ήταν κοντός αυτός που ξάπλωνε τον έδενε με σχοινιά και τον τέντωνε μέχρι να φτάσει να γίνουν τόσο ψηλος όσο το κρεβάτι του.

Φυσικά, κανένας δεν ζούσε μετά από αυτά τα βασανιστήρια και ο Προκρούστης τους έκλεβε ό,τι είχαν.
Αφού ο Θησέας πέρασε όλες αυτές τις δυσκολίες έφτασε επιτέλους στην Αθήνα, στην πόλη που βασιλιάς ήταν ο πατέρας του. Οι περιπέτειές του όμως δεν είχαν ακόμη τελειώσει…

# data[].attributes.body
Όταν ο Θησέας πέρασε και τον Ισθμό της Κορίνθου, έφτασε σε ένα μέρος όπου ζούσε μια πολύ άγρια γουρούνα που λεγόταν Φαιά και έκανε πολλές καταστροφές στα χωράφια των ανθρώπων. Ήταν παιδί της τρομερής Έχιδνας και είχε αδέλφια άλλα άγρια τέρατα, όπως τον Κέρβερο, την Λερναία Ύδρα και τον Ερυμάνθιο Κάπρο. Ο Θησέας σκότωσε το άγριο θηρίο και συνέχισε το δρόμο του προς την Αθήνα.

# data[].attributes.body
Ο δεύτερος άθλος που έκανε ο Θησέας ήταν όταν συνάντησε το Σίνη τον Πιτυοκάμπτη που ήταν ένας τεράστιος άνδρας, σαν γίγαντας και πολύ δυνατός. Ζούσε κοντά σε ένα μικρό δάσος με πεύκα και περίμενε να περάσει κάποιος για να τον σκοτώσει και ύστερα να του πάρει ό,τι είχε και δεν είχε. Για να σκοτώνει τους περαστικούς είχε βρει έναν απαίσιο και βασανιστικό τρόπο.
Έπιανε δυο δέντρα με τα δυνατά του χέρια και τα λύγιζε μέχρι που οι κορυφές των δέντρων ερχόταν η μια κοντά στην άλλη. Ύστερα, έδενε τον άνθρωπο το πάνω μέρος του σώματος στη μια κορυφή και το κάτω μέρος στην άλλη. Άφηνε ελεύθερα τα δυο δέντρα, αυτά τραβούσαν τον άτυχο άνθρωπο και... τον έσκιζαν στη μέση. Έτσι είχαν βρει το θάνατο πάρα πολλοί περαστικοί και ήταν ο φόβος και ο τρόμος της περιοχής

# data[].attributes.headline
1. Περιφήτης

# data[].attributes.subject
1. Περιφήτης

# data[].attributes.body
Ο πρώτος κακοποιός που συνάντησε ήταν ο Περιφήτης, που ήταν γνωστός και με το παρατσούκλι «ο άνθρωπος με το ρόπαλο.

Ο Ήφαιστος, λοιπόν, είχε κάνει δώρο στον Περιφήτη, όταν ήταν ακόμα μικρός, ένα πελώριο σιδερένιο ρόπαλο, αλλά εκείνος, όταν μεγάλωσε, αντί να το χρησιμοποιεί για να προστατεύει τους ανθρώπους, το χρησιμοποιούσε σαν όπλο και αυτό λήστευε τους ταξίδιώτες».

Κρυβόταν στους θάμνους στην άκρη του δρόμου και, μόλις έβλεπε κάποιο μοναχικό διαβάτη, έβγαινε από την κρυψώνα του, τον χτυπούσε δυνατά, του έπαιρνε ό,τι πολύτιμο είχε και τέλος, τον χτυπούσε δυνατά με το ρόπαλο και τον σκότωνε.

Ο Θησέας όταν συνάντησε τον κακοποιό στάθηκε απέναντί του χωρίς να φοβηθεί. Ο Περιφήτης σήκωσε το ρόπαλό του και ετοιμάστηκε να τον χτυπήσει, αλλά ο Θησέας με μια γρήγορη κίνηση κατάφερε και βρέθηκε δίπλα του. Με το σπαθί του έκοψε το κεφάλι του κακοποιού. Φεύγοντας πήρε μαζί του το ρόπαλο και συνέχισε το ταξίδι του για την Αθήνα.

# data[].attributes.headline
4. Ο Σκίρωνας

# data[].attributes.subject
4. Ο Σκίρωνας

# data[].attributes.body
Η επόμενη στάση του Θησέα ήταν σε ένα μέρος που λεγόταν «Κακιά Σκάλα». Ήταν ένα τόσο στενό δρομάκι που χωρούσε να περάσει μόνο ένας άνθρωπος. Από τη μια πλευρά του δρόμου υπήρχαν πολύ ψηλά βράχια κι από την άλλη γκρεμός και κάτω χαμηλά η θάλασσα. Σ΄αυτό το μέρος ζούσε ένα γιγαντόσωμος άντρας, ο Σκίρωνας, που κρατώντας ένα τσεκούρι ανάγκαζε τους περαστικούς να σκύψουν και να του πλύνουν τα πόδια. Μόλις κόντευαν να τελειώσουν, τους έδινε μια κλωτσιά και έπεφταν στην θάλασσα. Εκεί βρισκόταν μια τεράστια σαρκοφάγα χελώνα, που έτρωγε με μανία όσους περαστικούς της έριχνε ο Σκίρωνας. Ο Θησέας έκανε πως έσκυψε για να πλύνει τα πόδια του Σκίρωνα, αλλά όρμηξε και του έδωσε μια δυνατή κλοτσιά και ο Σκίρωνας έπαθε ό,τι πάθαιναν όλοι οι περαστικοί. Τον έφαγε η άγρια θαλάσσια χελώνα. Μετά, ο Θησέας κατέβηκε στην παραλία και σκότωσε τη χελώνα. Το καβούκι της το έκανε ασπίδα.

# data[].attributes.headline
Θησέας:Παιδικά χρόνια

# data[].attributes.subject
Θησέας:Παιδικά χρόνια

# data[].attributes.body
Ο Θησέας ήταν γιος του Αιγέα, που ήταν βασιλιάς της Αθήνας. Η μητέρα του λεγόταν Αίθρα κι ήταν κι αυτή κόρη ενός βασιλιά στη  Πελοπόννησο.

Από μικρός ο Θησέας φαινόταν ότι είχε πολύ θάρρος. Το έδειξε αυτό όταν ο γενναίος Ηρακλής, σε ένα ταξίδι του, σταμάτησε για λίγο στην Τροιζήνα. Ο Ηρακλής φορούσε πάντοτε τη λεοντή.Τα παιδιά του παλατιού τρόμαξαν κι έφυγαν τρέχοντας φοβισμένα. Ο Θησέας, όμως, άρπαξε ένα μικρό τσεκούρι και όρμησε για να σκοτώσει το θηρίο. Φυσικά ο Ηρακλής γέλασε με την καρδιά του, αλλά θαύμασε και το μικρό Θησέα που έδειξε ότι μια μέρα θα γινόταν σπουδαίος άντρας.

# data[].attributes.headline
Σήμερα θα ασχοληθούμε:

# data[].attributes.subject
Σήμερα θα ασχοληθούμε:

# data[].attributes.body
Γονείς-Τι συνέβη μόλις μεγάλωσε-Κατορθώματα.

# data[].attributes.headline
Κατορθώματα Θησέα

# data[].attributes.subject
Κατορθώματα Θησέα

# data[].attributes.body
Ο δρόμος για την Αθήνα δεν ήταν εύκολος...